Кризата показа, че моделът на здравеопазване е крайно неефективен. Това коментира членът на Изпълнителното бюро на БСП Атанас Зафиров.

“Това, което повтаряхме дълги години, че не може болниците да са търговски дружества, сега се доказва по един болезнен начин, когато много болници най-вероятно ще фалират", заяви Зафиров.

Според него кризата дава възможности и това се вижда в онлайн обучението, което е успешно. Но много други сектори показаха своята неспособност да се справят.

"Не може да се прави компромис със свободата на словото, с българската Конституция, с демократичното функциониране на държавата. Нагнетяването на напрежението целеше парламентът да спре да работи", обясни Зафиров.

Той е категоричен, че има спекула с цените на основните хранителни стоки. "Битката срещу спекулата трябва да бъде ежедневна грижа на управлението и там компромис не трябва да има. Цените на много продукти скочиха", каза Атанас Зафиров.

Целия разговор вижте във видеото.